b"\n_START_ARTICLE_\nCarme Torras\n_START_SECTION_\nPoducci\xc3\xb3 cient\xc3\xadfica i liter\xc3\xa0ria\n_START_PARAGRAPH_\nEn l'\xc3\xa0mbit cient\xc3\xadfic, ha publicat llibres i articles sobre models neuronals, visi\xc3\xb3 per computador, intel\xc2\xb7lig\xc3\xa8ncia artificial i rob\xc3\xb2tica. Ha estat guardonada amb el premi Divulga del Museu de la Ci\xc3\xa8ncia de Barcelona, el premi Rafael Campalans de l'Institut d'Estudis Catalans, i la medalla Narc\xc3\xads Monturiol de la Generalitat de Catalunya. \xc3\x89s membre numer\xc3\xa0ria de l'Academia Europaea i membre electa de la Reial Acad\xc3\xa8mia de Ci\xc3\xa8ncies i Arts de Barcelona._NEWLINE_En l'\xc3\xa0mbit literari, les seves novel\xc2\xb7les Pedres de toc (Columna, 2003) i Miracles perversos (Pag\xc3\xa8s, 2011) van mer\xc3\xa8ixer els premis Primera Columna i Ferran Canyameres d'intriga i misteri. Amb La mutaci\xc3\xb3 sentimental (Pag\xc3\xa8s, 2008), tradu\xc3\xafda al castell\xc3\xa0 (Milenio, 2012), va obtenir el premi Manuel de Pedrolo de ci\xc3\xa8ncia-ficci\xc3\xb3 2007 i el premi Ictineu 2009, premi que tamb\xc3\xa9 va rebre, el 2018, la seva novel\xc2\xb7la Enxarxats (Males Herbes, 2017)."